


Z A P I S N I K
32.  sjednice Vijeća Gradske četvrti Donja Dubrava,
održane 19. prosinca 2019.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Albina Benčec, Mladen Cetinja, Josipa Ćorluka, Klaudija Ešegović, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić, Lara Tomkić i Ivan Trstenjak.
Nenazočni članovi Vijeća: Antun Bačić i Hrvoje Hanžek.
Nazočni članovi VMO: Ivan Raič – potpredsjednik VMO Stari Retkovec, Marija Dončević – član VMO „Ivan Mažuranić“, Nevenka Vuleta – članica VMO Čulinec, Asmirka Belošević – članica VMO Novi Retkovec i Hrvoje Gelo – član VMO Donja Dubrava.

Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Snježana Pehar – stručni referent za rad tijela mjesne samouprave
i  Silvestar Smrekar – stručni  referent za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava. O tijeku sjednice vodi se video zapis.
Predsjednik pozdravlja sve prisutne te utvrđuje da je nazočno 13 od ukupno 15 članova Vijeća te ono može pravovaljano odlučivati. 
Predsjednik otvara 32. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 31. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen. 
Potom predlaže dopunu dnevnog reda točkom 9. za koju su materijale primili prije početka sjednice. Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da je prijedlog dopune jednoglasno prihvaćeni te da je jednoglasno usvojen


D N E V N I   R E D:

1. Informacija o stanju sigurnosti i provođenju mjera za vrijeme božićnih i novogodišnjih praznika – izvjestitelj načelnik III. Policijske postaje Zagreb 
2. Prijedlog zaključka o izmjeni Financijskog plana Gradske četvrti Donja Dubrava za 2019.
3. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2019.
4. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2020. 
5. [bookmark: _Hlk527455221]Prijedlog zaključka o prijedlogu kandidata za suce porotnike Općinskog suda u Novom Zagrebu
6. Prijedlog zaključka o zamolbi za izradu grafita na zapadnom zidu podvožnjaka u Čulinečkoj cesti
7. Prijedlog zaključka o davanju mišljenja o Prijedlogu Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje
8. Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake k.č.br. 9507, 9506 i 9511/1  sve k.o. Dubrava
9. Prijedlog zaključka o izradi geodetskog elaborata izvedenog (zatečenog) stanja za Novogradišku ulicu 
10. Pitanja, prijedlozi i obavijesti


Ad 1 - Informacija o stanju sigurnosti i provođenju mjera za vrijeme božićnih i novogodišnjih praznika – izvjestitelj načelnik III. Policijske postaje Zagreb 
Predsjednik pozdravlja g. Milana Perkovića, načelnika III. Policijske postaje Zagreb i daje mu riječ.
M. Perković informira članove Vijeća o stanju sigurnosti na području Gradske četvrti Donja Dubrava i mjerama koje će se provoditi za vrijeme predstojećih blagdana. Napominje da će policija preventivno pojačati nadzor sigurnosti na svim područjima, ne samo u upotrebi pirotehničkih sredstava i prometu, te ističe da je stanje sigurnosti na području Gradske četvrti zadovoljavajuće. Akcija „Mir i dobro“ koja se provodi tijekom prosinca, sve do 8. siječnja sljedeće godine, ima za cilj prevenirati i pojačati nadzor nad sigurnošću građana.
Predsjednik zahvaljuje g. Perkoviću.


Ad 2 - Prijedlog zaključka o izmjeni Financijskog plana Gradske četvrti Donja Dubrava za 2019.
Predsjednik pojašnjava izmjene Financijskog plana za 2019. Napominje da su intelektualne usluge umanjene za 6.000,00 kn.
Bez rasprave, Vijeće jednoglasno donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2019.
(tekst Zaključka priložen je ovom zapisniku i njegov je sastavni dio)


Ad 3 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2019.
Predsjednik pojašnjava izmjene Plana komunalnih aktivnosti Gradske četvrti Donja Dubrava u 2019. 
Bez rasprave, Vijeće jednoglasno donosi

ZAKLJUČAK O IZMJENI PLANA KOMUNALNIH AKTIVNOSTI
Gradske četvrti Donja Dubrava u 2019.
(tekst Zaključka priložen je ovom zapisniku i njegov je sastavni dio)


Ad 4 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2020. 
Predsjednik podsjeća da je obveza svakih šest mjeseci predložiti domare u objektima mjesne samouprave kako bi im se produžio ugovor, te predlaže da ostanu dosadašnji domari.
Bez rasprave, Vijeće jednoglasno donosi


Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje siječanj – lipanj 2020.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje siječanj – lipanj 2020. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
2. Objekt MS „Ivan Mažuranić“, Vrpoljska 10 – domar Tomo Benčec 
3. Objekt MS Novi Retkovec, Breza 26 (objekt I) i Aleja javora 23 (objekt II) – domar Željko Ščurić 
4. Objekt MS Resnički gaj, Čulinečka c. 230 i objekt MS Stari Retkovec, I. Retkovec 2a  – domar Ružica Štaba
5. Objekt MS „30. svibnja 1990.“, Vinodolska 23  – domar Zvonimir Gajger
6. Objekt MS Trnava, Resnički put 1a – domar Rudolf Pejić

1. Ovaj se zaključak dostavlja Gradskom uredu za mjesnu samoupravu na daljnje
                  postupanje.


Ad 5 - Prijedlog zaključka o prijedlogu kandidata za suce porotnike Općinskog suda u Novom Zagrebu
Predsjednik pita članove Vijeća imaju li prijedloge kandidata za suce porotnike Općinskog suda u Novom Zagrebu. Budući da članovi Vijeća nisu imali prijedloga, predsjednik utvrđuje da zaključak nije donesen. 


Ad 6 - Prijedlog zaključka o zamolbi za izradu grafita na zapadnom zidu podvožnjaka u Čulinečkoj cesti
Predsjednik napominje da je Vijeće Mjesnog odbora Čulinec dalo svoje mišljenje o prijedlogu izrade grafita u podvožnjaku sukladno kojem predlaže usvajanje Prijedloga zaključka. 
U raspravi sudjeluju T. Majcan i D. Šereg.
Po završetku rasprave Vijeće uz 12 glasova „za“ i 1 „suzdržanim“ glasom donosi

Z A K LJ U Č A K
o zamolbi za izradu grafita na zapadnom zidu 
podvožnjaka u Čulinečkoj cesti

1. Razmotren je zahtjev Kluba navijača Dinama Bad Blue Boys za odobravanjem izrade grafita na zapadnom zidu podvožnjaka u Čulinečkoj cesti s priloženom skicom.
2. Vijeće, sukladno prethodno utvrđenom mišljenju Vijeća Mjesnog odbora Čulinec, odobrava izradu grafita uz uvjet da se postojeći grafiti ne uklanjaju.
3. Ovaj se zaključak dostavlja Klubu navijača Dinama Bad Blue Boys.

Ad 7  - Prijedlog zaključka o davanju mišljenja o Prijedlogu Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje
Predsjednik otvara raspravu uz napomenu da na popisu lokacija nema niti jedne s područja Donje Dubrave. Bez rasprave, Vijeće jednoglasno donosi

Z A K L J U Č A K
o davanju mišljenja o Prijedlogu Plana lokacija za dodjelu
javnih površina za postavljanje reklama i reklamnih panoa
namijenjenih za komercijalno oglašavanje

1. Vijeće Gradske četvrti Donja Dubrava razmotrilo je Prijedlog Plana lokacija za dodjelu javnih površina za postavljanje reklama i reklamnih panoa namijenjenih za komercijalno oglašavanje,  te na isti nema primjedbi niti prijedloga.
2. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.


Ad 8 - Prijedlog zaključka o davanju mišljenja o zahtjevu za zakup neizgrađenog građevinskog zemljišta oznake k.č.br. 9507, 9506 i 9511/1  sve k.o. Dubrava
Predsjednik otvara raspravu o Prijedlogu zaključka.
Bez rasprave, Vijeće jednoglasno donosi

   Z A K L J U Č A K
 o davanju mišljenja o zahtjevu za zakup neizgrađenog građevinskog
zemljišta oznake k.č.br. 9507, 9506 i 9511/1 sve k.o. Dubrava  
 
1.     Razmotren je dopis Gradskog ureda za imovinsko-pravne poslove i imovinu Grada  kojim se traži očitovanje Vijeća o zahtjevu Suzane Čolakić iz Zagreba, Tarska 28b, za zakup neizgrađenog građevinskog zemljišta oznake k.č.br. 9507, 9506 i 9511/1 sve k.o. Dubrava za namjenu uređenja zelenih površina.
2.     Vijeće, sukladno prethodno utvrđenom mišljenju Vijeća Mjesnog odbora Donja Dubrava, nije suglasno s davanjem predmetnog zemljišta u zakup.
3.     Ovaj Zaključak dostavlja se Gradskom uredu za imovinsko-pravne poslove i imovinu Grada.


Ad 9 - Prijedlog zaključka o izradi geodetskog elaborata izvedenog (zatečenog) stanja za Novogradišku ulicu 
Predsjednik ističe kako je bio problem asfaltirati Novogradišku ulicu, čak i nasipati jer jedan građanin nije dozvoljavao. Stoga je potrebno upisati je kao nerazvrstanu cestu, a da bi se to moglo, prethodno treba izraditi geodetski elaborat zatečenog stanja.
Bez rasprave, Vijeće jednoglasno donosi

Z A K L J U Č A K
o izradi  geodetskog elaborata izvedenog 
(zatečenog) stanja za Novogradišku ulicu

3. [bookmark: _Hlk27642799]Vijeće Gradske četvrti Donja Dubrava razmotrilo očitovanje KLASA:340-01/19-001/1031; URBROJ: 251-13-93/106-19-2 vezano za Novogradišku ulicu. Predlažemo da se u  Program za 2020. uvrsti predmetna ulica za izradu geodetskog elaborata izvedenog (zatečenog) stanja i da se izvrši snimak u svrhu upisa Novogradiške ulice kao nerazvrstane ceste.
4. Ovaj će zaključak biti upućen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za ceste.


Ad 10 - Pitanja, prijedlozi i obavijesti
Predsjednik informira članove Vijeća o podjeli priznanja sportskim klubovima i društvima koju vodi KK Dubrava i Sportski savez, a održati će se 27. prosinca u 19 sati u Sportskoj dvorani Dubrava. Upućuje članove Vijeća da kontaktiraju g. Galića ili g. Gnjidića ukoliko smatraju da neki sportski klub s područja Donje Dubrave zaslužuje priznanje. 
Potom informira članove Vijeća o realiziranim akcijama.
Budući da nije bilo pitanja i prijedloga, predsjednik zaključuje sjednicu u 17,00 sati. 




KLASA: 026-02/19-001/446			
URBROJ: 251-06-11-4-19-3
Zagreb, 19. prosinca 2019.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing.

